钦定古今图书集成/理学汇编/字学典/第105卷 > 章孝规
## 钦定古今图书集成/理学汇编/字学典/第105卷 > 章孝规

按《宣和书谱》：章孝规不知何许人，尝为路鲁瞻书“云
南木夹。”详考其始末，则鲁瞻者，唐边臣方面之官。云
南者蛮裔之地，古有大云南、小云南是也。木夹则彼
方所谓木契，蛮裔之俗，古礼未废，故其往复移文，犹
驰木夹。鲁瞻之书，当是复云南之移文，其词则进士
胡曾所为，其字则处士章孝规草书耳。孝规所长者
草字，而《木夹》之书，亦蕴藉有馀，对之可喜。唐三百年，
凡缙绅之士，无不知书，下至布衣皂隶，有一能书，便
不可掩。况孝规一处士，书又不恶，良可宝也。今御府
所藏草书一路鲁瞻《云南木夹》。